Sosom-pikoriana

Ny sosom-pikoriana (anglisy: troposphere) dia ny soson'ny soson-drivotra ahitana ny ankabetsahan'ny rahona. Io no sosona ambany indrindra. Ny mahatokana ny sosom-pikoriana dia ny fidinan'ny mari-pana arakaraka ny haavo ary arakaraka ny laharam-pehintany. Ny taham-pidinan'ny mari-pana ao amin'ny sosom-pikoriana dia 6,4°C isaky ny 1.000 metatra.

Ny sosom-pikoriana dia valopolo isanjaton'ny lanja manontolon'ny soson-drivotry ny Tany. Ao anatin'io sosona io no isidinan'ny fiaramanidina mitati-pandeha. Ao ihany koa no ahitana ireo zava-mitranga vokatry ny toe-tany. Ao amin'io sosona io no ikorianan'ny rivotra ary mahatonga ny toe-tany ho samihafa eto amin'izao tontolo izao.

Sokajy:Soson-drivotra